Autostrada A51 (Italia)
L'autostrada A51, ciamada anca Tangenzial Est de Milan, a l'è 'na tangenzial che la passa per l'area suburbana de Milan de sud a est, longa 33 km e gestida de Milano Serravalle - Milano Tangenziali.

Verta del 1973 e senza pedagg in la trata urbana, la scomincia a l'altezza de Rogoree, indova che la se incontra con l'autostrada A1, e la finiss a Oeus Velaa, indova che la se sgionta in la Briantea. 

Insema a l'Autostrada A50 (Tangenzial Ovest), a l'Autostrada A52 (Tangenzial Nord) e a l'Autostrada A58 (Tangenzial Est Esterna) a l'è part del sistema de tangenziai pussee grand d'Italia, longh pussee de 100 km.

Descrizzion 
La tangenzial la scomincia a Rogoree, indova che la mena inanz, senza continuità, l'A1, e la va vers nord, indova che la toca el rest de la zona oriental de la cità ambrosiana. La ferrovia Milan-Venezia a l'è sorpassada cont el viadot di Parch, che 'l passa sora al parch Forlainin e al parch Lamber. La va poeu inanz e la incrosa la SP ex-SS 11 Padana de Sora a la Goeuba e poch dopo la se dirama la tangenzial Nord, e la passa poeu per Cologn, Brughee e Carugaa e poeu Agraa, indova che la se incrosa con l'autostrada A4. Dopo havé passad i comun de Concorezz e Vimercaa, con di trate in trincea, la riva a Oeus, indova che la se conliga a la viabilità ordenaria.

A l'è a trè corsie de marcia pussee 'na corsia de emergenza, foeura che per la trata in tra Agraa e Oeus, che la gh'ha domà do corsie e 'na corsia de emergenza. La velocità massima a l'è de solet de 90 km/h, con di trate limitade a 80 km/h.

Percors

Riferiment 
Sit del gestor

Alter proget 

Est
Tangenzial Est